Wadidié Founè Coulibaly

Wadidié Founè Coulibaly (s. 27. helmikuuta 1983 Dougabougou) on malilainen hallintovirkailija, joka toimii maan nais-, lapsi- ja perheministerinä.

Coulibaly on suorittanut taloushallinnon tutkinnon Kansojen ystävyyden yliopistossa Moskovassa ja tehnyt täydennysopintoja Abidjanissa ja Wuhanissa. Hän on työskennellyt Malin sairausvakuutuskassassa vuodesta 2012. Union pour la république et la démocratie -puolueeseen kuuluva Coulibaly nimitettiin Choguel Maïgan hallituksen nais-, lapsi- ja perheministeriksi kesäkuussa 2021.

Coulibaly on naimisissa ja kolmen lapsen äiti. Hän puhuu ranskaa, englantia ja venäjää.

Lähteet

Luokka:Malin ministerit
Luokka:Vuonna 1983 syntyneet
Luokka:Elävät henkilöt